cyanic-selkie/wikianc huggingface dataset:
Aнгел чувар
Потекло
Во Евангелието според Матеј 18 10, Исус зборува за децата: „Пазете да не презрете ниту еден од овие најмалите, зашто ви велам, нивните ангели на небесата секогаш го гледаат лицето на мојот Отец, кој е на небесата." Најчестото толкување на ова е дека децата се под заштита на нивните ангели чувари. Се чини дека тоа го поткрепува и Посланието до Евреите 1 14 кога зборува за ангелите: „Не се ли сите тие служнички духови што се испраќаат да служат за оние што го наследиле спасението?"
Во Делата на светите апостоли 12 12-15 има уште едно навестување за верувањето дека точно одреден ангел е задолжен да го чува одреден поединец. Откако ангелот го ослободил Свети Петар од затворот, отишол во куќата на „Марија, мајката на Јован викан и Марко“. Слугинката Ружа го препознала гласот на Петар и потрчала назад да им каже на другите дека Петар е пред вратата. Групата на почетокот е во неверување, но на крајот одговара: „Мора да е неговиот ангел!“ ( 12 15). Со оваа писмена потврда, ангелот на Петар станал најчесто прикажуваниот ангел во уметноста, така што тој секогаш е присутен на сликите од излегувањето на Петар од затвор. Најпознатиот приказ на овој настан е насликан од познатиот Рафаел на фреската Ослободување на Свети Петар во Ватикан.
Христијанство
Црковните отци не се целосно доследни околу тоа дали ангелите чувари постојано се грижат или не за секој поединец, така што ова не е вклучено во „статиите на верата“, иако идејата е јасно видлива и во Стариот и во Новиот завет. Според Свети Јероним, идејата е во „духот на црквата“ и тој тврди: „колку е големо достоинството на душата, затоа што на секој од раѓање му е доделен ангел да ја чува“.
Првиот христијански теолог кој ја елаборирал основната шема на ангели чувари бил Хонориус Августодуненсис од 12 век. Тој тврдел дека на секоја душа ѝ е доделен ангел чувар при нејзиното отелотворување. Систематиката на ангелските чувари ја прошириле и уредиле схоластичките теолози. Тома Аквински верувал дека најнискиот ред на ангели бил задолжен да служат како чувари, во што се согласил со Хонориј. Иако Џон Данс Шкотланѓанецот рекол дека секој ангел може да ја прифати оваа мисија. Ставот на Тома Аквински имал најголемо влијание врз популарната мисла.
Во своето обраќање Регина Каели, во 1997 година, папата Јован Павле Втори го навел концептот на ангел чувар и го завршил обраќањето со: „Да ја повикаме кралицата на ангелите и светителите, да ни даде, со помош на нашите ангели чувари, да бидеме вистински сведоци на Господовата пасхална тајна“.
Стар завет
Во книгата Битие 28-29, ангелите не само што се извршители на Божјиот гнев против градовите во рамнината, туку и го спасуваат Лот од опасност. Во книгата Излез 32 34, Бог му вели на Мојсеј: „Ангелот мој пред тебе ќе оди“. Во многу подоцнежно раздобје, се одвива историјата на Тобија, која може да послужи како коментар на зборовите од Псалмот 91 11: „Зашто на ангелите свои им заповеда да те чуваат на сите твои патишта“. На крајот на краиштата, во Книгата на Даниил 10, на ангелите им се доверени одредени покраини, еден се нарекува „кнез на кралството Персија“, а Михаел е „еден од првите кнезови“.
Нов завет
Во Новиот завет, концептот на ангел чувар може да се следи попрецизно. Ангелите се насекаде посредници меѓу Бога и луѓето; Христос го запечатил старозаветното учење: „Гледајте да не презрете ниту еден од овие најмалите, зашто ви велам, нивните ангели на небесата секогаш го гледаат лицето на мојот Отец небесен“. (Матеј 18:10). Овде се отчитува двојното видување за концептот на ангелите: дури и малите деца имаат ангели чувари, а истите тие ангели не го губат од вид Бога и покрај фактот што извршуваат мисија на земјата.
Во Новиот завет има и други примери. Такви се ангелот кој му помогнал на Христос и ангелот кој го извадил Свети Петар од затвор. Посланието до Евреите 1 14, најјасно го расветлува учењето: „Зарем сите тие не се служнички духови што се испратени да им служат на оние што ќе го наследат спасението?“ Значи, целта на ангелите е да ги доведат луѓето во Царството Небесно.
Ангелите чувари и децата
Во својата студија за јудеохристијанството, Жан Даниелу пишува:"Впечатлив факт е дека доктрината за ангели чувари, подоцнежната теологија ја позајмила од јудеохристијанството. Климент Александриски во Eclogae Propheticae пишува: „Записите говорат дека изложените деца се доверени на ангел чувар, кој ги воспитува и им помага да пораснат; и тие ќе бидат како верниците кои имаат сто години“ (XLI. 1). Подоцна, истата доктрина која ја наведува Климент, произлегува од истите основи, и тој јасно ја поврзува со откровението на Петар: „Божјата промисла не ги вклучува само оние кои се од месо, на пример Петар вели во своето откровение: „Пометнатите деца му се доверени на ангелот чувар, така што, откако ќе го постигне уделот во знаењето може да придонесе за подобра судбина“ (XLVIII, 1)."Даниелу исто така забележува:"Ангелот на мирот се појавува во јудеохристијанството, тој е задолжен да ја прими душата која го напушта телото и го носи на рајот. Така, тестаментот на Ашер вели: Ако некој умре во мир, тој оди кај ангелот на мирот, кој го води во вечниот живот“ (VI, 6; сп. и тестаментот на Бенјамин VI, 1; тестаментот на Дан VI, 5). Во претходните откровенија, каде што ангелите се задолжени да ги чуваат телата на светците, не го наоѓаме ова учење (Животот на Адам, 46-47); и во Новиот завет, Послание на Јуда 9, и навистина повеќе потсетува на елинистичкото учење за придружниот ангел на душата, иако тоа не произлегува од него. Подоцна, таа презема важна улога во христијанската литургија, која се чини дека е античко наследство од јудеохристијанството."
Односи со ангелите чувари
Христијанските мистици повремено известувале за односите и разговорите со нивните ангели чувари кои траеле неколку години. Два примери се светите Гема Галгани и Марија Валторта, од кои и двете пријавиле опширни визии за Исус и Марија.
Римокатоличката мистик Света Гема Галгани тврдела дека имала врски и дека разговарала со нејзиниот ангел чувар. Таа изјавила дека нејзиниот ангел чувар бил нејзиниот учител и водич, повремено спречувајќи ја да зборува во несоодветно време.
Христијанска молитва
Молитва до ангелот чувар на латински:
На празникот на светите ангели чувари, во Вечерната молитва на часовите (Antiphon ad Maginificat) се пеат: Sancti Angeli, custodes nostri, Defite nos in praelio, ut non pereamus in tremendo judicio. („Свети ангели, наши чувари, бранете нè во битка, за да не загинеме на страшниот Суд“.)
Молитва на Источните православни цркви до ангелот чувар:
Ислам
Муслиманите веруваат во Муакиб. Според многу муслимани, секој човек има два ангели чувари, по еден на секоја страна.
Зороастризам
Познати под името Арда Фраваш („Свети ангели чувари“). Секој човек е придружуван од ангел чувар, кој е личен водич низ животот. Тие првично ги чувале границите на рајот, но доброволно се симнале на земјата за да ги придружуваат лицата до крајот на нивниот живот.
Златен даб
Златен даб — македонско пиво произведено од Прилепска пиварница во 2000 година. Од самото појавување на златен даб, во пиварницата е инсталирана опрема за целосно и автоматско водење на процесот на ферментација на пиво, целосн стерилно производство на пивски квасец и автоматско миење на целата опрема и инсталација.
Рангел
Географија
Селото се наоѓало во денешниот атар на Теово по патот за Кронцелево.
Историја
Рангел било македонско село распаднато на крајот од XVIII век, поради зулумите на разбојничките банди. Неговите жители се преселиле во Теово.
Новалис
Новалис (германски: Novalis), псевдоним на Георг Филип Фридрих Фрајхер фон Харденберг (Georg Philipp Friedrich Freiherr von Hardenberg, 1772 — 1801) — еден од најважните германски писатели и филозофи на раниот романтизам. Припаѓал на кругот на „романтичарите од Јена“.
Тој ги засновал своите филозофски концепти на „религијата на љубовта“ и „магичниот идеализам“ врз мислата на Јохан Фихте. Тој ги поврзувал уметноста и религијата и тврдел дека целта е да се направи видлива апсолутна интуиција. Новалис велел дека задачата на човештвото е „да ја образова Земјата“. Ова ќе донесе човештвото да влезе во новото златно доба на хармонијата помеѓу човекот и природата.
Работи
„Хајнрих од Офтединген“ останал нецелосен и бил објавен по неговата смрт, но станала парадигма на романтичното движење. Синиот цвет спомнат во него, исто така, станал симбол. Овој роман припаѓа на жанрот на „билдунгс романи“.
Поетските дела на Новалис се: „Химните на ноќта“, „Фрагменти“ и „Духовни песн“. Шесте хинали на Новалис (објавени во 1800) содржат автобиографски елементи. Нивната тема е нивното романтично толкување на единството на животот и смртта, каде што ноќта ја претставува границата меѓу нив. „Фрагменти“ е напишан помеѓу 1795 и 1800 година. Тоа е колекција на мисли, афоризми и кратки коментари за филозофијата, естетиката и литературата. „Духовни песни“ се интимна и ритмичка поезија наменета за пеење. Во нив, Христос се појавува како симбол на единството на поезијата и религијата.
Во есејот „Христијанство или Европа“ Новалис изразува романтична носталгија за времињата кога средновековната Европа била обединета во христијанството. Тој е противник на просветителството и Француската револуција, за која тврди дека ја уништила европската духовност.
Дионисиј III (охридски архиепископ)
Дионисиј III  бил православен свештеник и охридски архиепископ во период во 1752 до 1756 година.
Првпат се споменува на 17 април, 1752 година ѝ како таков се јавува сè до 1756 година.
Лидерсдорф (Саксонија-Анхалт)
Лидерсдорф (Liedersdorf) — село и поранешна општина во округот Мансфелд-Зидхарц, во Саксонија-Анхалт, Германија. Од 1 јануари 2010 година е дел од градот Алштет.
65. источен меридијан
65. источен меридијан образува голема кружница со 115. западен меридијан.
Места
Почнувајќи од Северниот Пол и упатувајќи се кон југ до Јужниотпол, 65. источен меридијан поминува низ:
! scope="col" width="115" | Координати ! scope="col" | Држава, територија или море ! scope="col" | Белешки ! scope="row" style="background:#b0e0e6;" | Северноледен Океан ! scope="row" | 🇷🇺 ! scope="row" style="background:#b0e0e6;" | Баренцово Море ! scope="row" | 🇷🇺 ! scope="row" style="background:#b0e0e6;" | Карско Море ! scope="row" | 🇷🇺 ! scope="row" | 🇰🇿 ! scope="row" | 🇺🇿 ! scope="row" | 🇹🇲 ! scope="row" | 🇦🇫 ! scope="row" | 🇵🇰 ! scope="row" style="background:#b0e0e6;" | Индиски Океан ! scope="row" style="background:#b0e0e6;" | Јужен Океан ! scope="row" | Антарктик
Лаџаќој
Лаџаќој или Бања (Λουτρός, Лутрос) — село во Источна Македонија и Тракија, Република Грција. Тоа административно припаѓа на општината Дедеагач во тракискиот округ Марица,
Географија и местоположба
Селото се наоѓа во општината Дедеагач, Западна Тракија.
Историја
Во битка со Турците кај селото Лаџаќој на 10 ноември 1907 година загинале дејците на ВМОРО Петар Васков, Лазар Маџаров, Ѓорѓи Гешанов, Чанко Карабраканов и Јанаки Милков.
Според статистиката на професор Љубомир Милетиќ во 1912 година селото е мешано бугарско-турско со 160 семејства, од кои 120 се егзархиски бугарски семејства, а 40 се турски.
Во првите децении на дваесеттиот век селото, крај кое се наоѓа мала железничка станица на линијата Дедеагач-Фере, е познато по своите лековити бањи и хотел со 120 соби.
Во 1920 година селото потпаѓа под Грција. По 1924 година бугарското население од селото е иселено, 30 семејства (околу 200 луѓе) бараат спас во Горни Воден, Асеновградско, а уште толку во Крџалиско и Хасковско. Други 30-40 семејства остануваат во селото, но по 1944 година и тие се селат во Бугарија.
Француско Мароко
Француски Протекторат Мароко (француски: Protectorat français au Maroc, арапски: حماية فرنسا في المغرب‎‎ ) — француска колонијална територија во федерацијата на Француска Северна Африка во периодот од 1912 до 1955 година. Земјата се наоѓала на територијата на денешеш Мароко.
Методиј II (охридски архиепископ)
Методиј II  бил православен свештеник и охридски архиепископ во период во 1757 до 1758 година.
Страхојадица
Географија и местоположба
Селото е сместено во областа Торбешија, на десниот брег на Вардар и над Таорската Клисура. Пределот е рамничарски, со надморска височина од 340 м, а атарот зафаќа површина од.
Историја
На етничката карта од 1927 г. Леонард Шулце Јена ја покажува Страхојадица (Strahojadica) како албанско село.
Стопанство
Селото има полјоделско стопанство. Според податок од 1998 г. има 152 ха обработливо земјиште и 220 ха шуми.
Население
Интересен е податокот што пописот од 1953 година вели дека селото се состоело од 243 Турци (всушност Македонци-Торбеши), 6 Роми и 2 останати. Во текот на 1950-тите бројот на Турци се преполовил, а другата половина жители станале Албанци. На пописот од 1971 г. имало 200 жители, од кои 197 биле Турци (Торбеши), а само 2 Албанци. Во текот на наредните години, бројот на изјаснетите Турци опаднал на 49, а останатите 176 се изјасниле како Албанци. Оттогаш натаму не е попишан ниеден Турчин, туку само Албанци и неколкумина останати.
Според пописот од 2002 година, во селото Страхојадица живееле 268 жители, од кои 267 Албанци и 1 Македонец. Следува табела на националната структура на населението во 2002 г.
Според последниот попис од 2021 година, во селото живееле 735 жители, од кои 281 Македонец, 225 Албанци, 1 Турчин, 2 Срби, 182 Бошњаци, 1 останат и 43 лица без податоци.
Родови
Страхојадица е мешано село, но според истражувањата од 1950 година селото било чисто албанско. Родови во селото:
Иселеништво
Албанското население од селото се иселувало во Скопје, а некои и во Турција.
Лог (Севница)
Лог (словенечки: Log) — населба во Општина Севница во централна Словенија. Областа е дел од историскиот регион Долењска. Населбата сега е вклучена во Посавскиот статистички регион.
Хентиј
Хентиј (Хэнтий) е една од 21 покраини на Монголија, сместена на исток во Монголија. Главен град на покраината е Ондорхан и нејзиното име доаѓа од планинскиот венец Хентиј. Главен град е Ондорхан.
Мителхаузен
Мителхаузен — село и поранешна општина во округот Мансфелд-Зидхарц, во Саксонија-Анхалт, Германија. Од 1 јануари 2010, е дел од градот Алштет.
Ракета (локомотива)
Општоприфатено било дека Стивенсоновата „Ракета“ е првата парна локомотива. Но вистината е дека првата парна локомотива поставена на шини е изградена од Ричард Тревитик 25 години порано, но не со финансиски успех како Стивенсоновата „Ракета“.
Локомотивата „Ракета“ на некој начин е еволуција, но не и револуција. Овој пронајдок сигурно може да се постави на пиедесталот на прва модерна парна локомотива, со повеќе иновации, кои од тогаш се употребуваат како стандард во парните локомотиви. За првпат се употребува повеќе-цевчен бојлер, кој ја подига делотворноста на трансферот помеѓу издувните гасови и водата. Биле инсталирани 25 цевки со пречник од 76,2 mm (3 инчи). Цилидрите од традиционалната вертикална положба ги поставува под агол од 35°.
Во 1829 година на натпреварот на пругата на релацијата Ливерпул – Манчестер, која е за првпат со сите потребни сигнализации, неговата „Ракета“ постигнува дотогаш најголема брзина од 30 милји на час или 48,28032 километри на час и можност да повлече товар од 13.000 килограми.
По постигнатиот успех во работилницата во Њукасл се изградени уште педесеттина парни локомотиви од овој вид, подобрувајќи ги нивните техничките одлики, како спуштање на цилиндарот на само 8°, доближувајќи се со тоа кон денешните стандарди.
Ројализам
Ројализмот поддржува одреден монарх како шеф на државата за одредено кралство или за одредено династичко барање на власт. Тој е различен од монархизмот, кој се залага за монархиски систем на управување, но не мора да е за одреден монарх. Најчесто, терминот ројализам се применува на систем на сегашен режим или режим што неодамна бил соборен за да се создаде република.
Во Обединетото Кралство, денес поимот е скоро и да не се разликува од „монархистички“ затоа што нема значителни сопернички претенденти за престолот. Спротивно на тоа, во Франција во 19 век, ројалист може да биде легитимист, бонапартист или орлеанист, сите кои биле монархистички.
Камбоџа
Партијата ФУНЦИНПЕЦ (ហ្វ៊ុនស៊ិនប៉ិច  ; Front uni national pour un Cambodge indépendant, neutre, pacifique et coopératif), Национален обединет фронт за независна, неутрална, мирна и соработлива Камбоџа е ројалистичка политичка партија во Камбоџа основана во 1981 година. Партијата го црпела своето вдаховение од политичкото наследство на поранешниот крал на Камбоџа, Нородом Сијанук.
Иран
На Уставната партија на Иран (УПИ) е либерална демократска партија основана во 1994 година (првично како Уставно движење на Иран) и се наоѓа во егзил. Партијата е за уставна монархија во Иран, но не е против република заснована на референдум. Исто така, го поддржува враќањето на сегашниот престолонаследникот принц Реза Пахлави како следен шах на Иран.
Непал
Партијата Растрија Праџатантра била основана врз принципите на демократија, уставна монархија, национализам и економска либерализација. Кога монархијата била укината во 2008 година и Непал бил прогласен за секуларна држава, партијата Растрија Праџатантра Непал го сменила својот устав за да ја поддржи монархијата и повторно воспоставување на хиндуистичката држава.
Грчко-српски сојуз (1867)
Грчко-српскиот сојуз од 1867/1868 година бил таен Договор за офанзивен сојуз портив османлиската држава склучен по неколкугодишни тајни преговори, водени со прекини, помеѓу Kралството Грција и Кнежевството Србија кој имал за цел „ослободување на сите христијански народи во европска Tурција и на Архипелагот (беломорски)“.
Со Договорот (14 / 26 август 1867) во Веслај кај Виена било определено и времето за започнување на војната (март 1868). Во случај на тешкотии во војната, за целосно остварување на целите утврдени со Договорот за сојуз, секоја од договорните страни можела да се повлече од војната единствено откако на сојузничката држава ќе и обезбедела: Србија на Грција ослободување и присоединување на Епир и на Tесалија, а Грција на Србија ослободување и присоединување на Босна и Херцеговина.
Во случај на целосно остварување на целите на војната за поделба на другите територии на османлиската држава на Балканот, договориле потпишување на посебен договор. Договориле пропагандно дејствување без територијално разграничување и заеднички да работат на придобивање во Сојузот на Романија. Грција и Србија потпишале Протокол (10 јануари 1868), а и тајна Воена конвенција во Атина (16 февруари 1868). Со Kонвенцијата биле утврдени силите, вооружувањето и координацијата на воените дејства, предвидени да се водат на целата територија на европските владеења на османлиската држава, прогласена за заедничко боиште. Притоа, главното внимание било посветено на военостратегиското значење на земјите меѓу Грција и Србија, посебно на Македонија, во која биле маркирани главните стратегиски правци: западен: Солун-Битола кон Охрид и Велес-Скопје; централен: Солун-Скопје-Приштина и јужен: Солун-утоката на р. Бистрица. По убиството на кнезот Михајло (1868) акцијата била прекината.
Род Серлинг
Род Серлинг (Rod Serling; Сиракјус, 25 декември 1924 - Рочестер, 28 јуни 1975) — познат американски сценарист, најпознат по својата ТВ серија „Зона на самракот“. Награден е со две Еми награди за сценарио во 1960 и 1961 година, а за режија награден е со „Златен глобус“ во 1962 година.
Мост (филм)
Мост ― македонски филм од 2006 година во режија на Коле Манев.
Не гасете ги светлата (филм од 2016)
Не гасете ги светлата (англиски: Lights Out) е американски хорор филм од 2016 година во режија на Давид Ф. Сандберг во неговото големо режисерско деби, во продукција на Лоренс Греј, Џејмс Ван и Ерик Хајсерер и напишан од Хајсерер. Улогите во филмот ги толкуваат Тереза Палмер, Габриел Бејтеман, Александар Ди Персија, Били Берк и Марија Бело. Приказната во филмот се заснова на истоимениот краткометражен филм на Сандберг во кој главната улога ја игра Лота Лостен, која има кратко појавување и во овој филм.
Филмот ја имал својата светска премиера на Филмскиот фестивал во Лос Анџелес на 8 јуни, 2016 година, и бил издаден во САД и Канада на 22 јули, 2016 година од страна на Warner Bros. Филмот бил успешен, заработил повеќе од 148 милиони долари, а добил и генерално позитивни критики. Неговото продолжение во моментов е во развој.
Содржина
Во текстилен магацин, работничката Естер гледа силуета на жена-вештерка кога ќе ги исклучи светлата, но не гледа ништо кога светлата се запалени. Таа го предупредува сопственикот Пол за сеништето, кого тој го игнорира, и заминува. Кога Пол решава да си оди ја здогледува жената и покрај тоа што пробува да побегне станува нејзина жртва.
Посвоената ќерка на Пол, Ребека, живее сама разделена од нејзината мајка Софи и братот Мартин. Софи има документирана ментална болест и депресија, која повторно се појавува, кога разговара со еден имагинарен пријател. Една ноќ, Мартин ја гледа Софи како разговара со личност и е ужаснат, добивајќи несоница. Ребека го зема Мартин во својот стан за да го заштити, против волјата на мајка им. Таа ноќ, таа се буди и ја затекнува жената на вратата од нејзината соба, едвај успевајќи да го избегне нападот благодарение на светлината од неонски знак на зградата кој се врти околу. Следното утро, Ребека наоѓа на подот испишано "Дајана". Таа се потсетува на Дајана од сопственото детството, причината поради која таа бргу морала да порасне кога нејзиниот татко навидум ги напуштил. Подоцна, таа започнува да истражува гледајќи податотеки за Софи и Дајана, и дознава дека таа била убиена кога била изложена на светлина за експеримент.
Таа ноќ, Софи гледа филм со Мартин, но ја поканува и жената да дојде, што ќе биде застрашувачки за него. Таа му ја кажува приказна за жената, Дајана, нејзината пријателка кога таа била во институција, која имала непредвидени околности што ја направиле нејзината кожа фотосензитивна. Мартин ја гледа Дајана стуткана и набрзина го запалува светлото, бегајќи кај Ребека пред Дајана да може да го нападне.
Ребека се соочува со Софи за Дајана, но таа ги негира обвинувањата. Ребека, нејзиното момче Брет и Мартин одлучуваат да остане во текот на ноќта за да ја заштитат. Ребека оди во нејзината соба за да се помири; Сепак, Софи тајно и подава белешка на која пишува: "Ми треба помош" пред Дајана да ја повлече назад. Ребека сфаќа дека таа се контролира и ги пали сите светла во куќата за да ја задржи подалеку.
Знаејќи ги нивните намери, Дајана ги мами Ребека и Мартин во подрумот исклучувајќи им ја струјата. Брет е нападнат, но успева да избега и да ја контактира полицијата. Ребека ќе сфати дека со користење на црно светло може да им овозможи да се види Дајана и открива напишани дела по должината на ѕидот, објаснувајќи како Дајана не дозволува никому да ја "земе" од неа Софи и дека го убила таткото на Ребека.
Двајца полицајци доаѓаат за да ги ослободат Ребека и Мартин, но се убиени од страна на Дајана. Ребека го испраќа Мартин кај Брет и се враќа да ја спаси Софи. Тогаш Дајана ја напаѓа Ребека насилно, но Софи ја спречува неа ставајќи си пиштол на чело, сфаќајќи дека таа е врската на Дајана во светот. Таа потоа извршува самоубиство а со самото тоа прави и Дајана да исчезне. Вознемирени, Ребека, Мартин и Брет се смируваат и даваат завет да останат заедно.
Продукција
Сандберг, заедно со неговата сопруга Лота Лостен, создал краткометражен филм за учество на еден филмски натпревар. Иако филмот не победил на натпреварот, набргу потоа станал зараза, што доведува до тоа Сандберг да бидe контактиран од страна на неколку агенти, до точка каде што тој морал да развие електронска табела за да ги следи сите нив. Еден од контактите бил Лоренс Греј кој сакал да соработува со Џејмс Ван со цел да направи долгометражна верзија на филмот. Иако Ван уживал во кратката верзија, тој бил спремен да се вклучи во работата ако Сандберг даде дозвола да биде произведен третман за верзијата во долгометражен филм.
Кастингот на Габриел Бејтеман и Тереза Палмер бил објавен во јуни 2015 година; а истиот месец започнало снимањето на првата сцена. Снимањето завршило на 5 август 2015 година.
Дистрибуција
Филмот ја имаше својата светска премиера на Филмскиот фестивал во Лос Анџелес на 8 јуни 2016 година. Филмот исто така бил прикажан во Комик-Кон во Њујорк на 20 јули 2016, и излегол на 22 јули 2016.
Не гасете ги светлата има заработено вкупно $67.3 милиони долари во Северна Америка и $81,6 милиони долари од другите територии за вкупна заработувачка во светски рамки од $148,9 милиони долари, во однос на буџетот за снимање од $4.9 милиони долари. Во Северна Америка, филмот заработил $13–15 милиони долари од 2.900 кина само во првиот викенд. Филмот ги надмина очекувањата и заработил $21,7 милиони долари во првиот викенд, завршувајќи на третото место зад Ѕвездени патеки: Од другата страна  и Тајниот живот на милениците.
Критики
Не гасете ги светлата добил позитивни критики од критичарите. Rotten Tomatoes му дава рејтинг на филмот од 76%, врз основа на 148 рецензии, со пондериран просек резултат од 6.3 / 10. Критичкиот консензус на мрежното место вели: "Не гасете ги светлата прави вешто користење на здрав жанр тропи - и некои страшни перформанси - за вознемирувачко, со страв исполнето искуство кое обезбедува супериорни треска без престан во приказната". На Metacritic, филмот има резултат од 58 од вкупно 100, врз основа на 33 критичари, што укажува на "мешана или просечна критика".
Аспарух Јосифоски
Аспарух Јосифоски (Прилеп, 1912 — Скопје, 1990) — македонски комунист, еден од главните организатори на антифашистичкото движење (1938 — 1941)
и на НОБ во Македонија (1941 — 1944). Брат на народниот херој Кузман Јосифоски Питу и братучед на Димитар Чкатров.
Животопис
Едвај го завршил основното образование. Потоа работел како бакал.
Заедно со Благоја Спиркоски, Душко Наумоски, Милан Димоски и Драган Спиркоски учествуваат во нападот на полицискиот участок во Прилеп.
Заради нелегалните активности бил уапсен и интерниран во Добруџа.
По капитулацијата на Бугарија се вратил Прилеп и бил поставен за командант на база, а потоа се преселил во Скопје.
Работел во МВР, а во 1964 година се пензионирал со чин – мајор.
Фајлсдорф
Фајлсдорф (Veilsdorf) — општина во округот Хилдбургхаузен, во сојузната покраина Тирингија, Германија.
Местоположба
Средиштето на општината, Фајлсдорф, се наоѓа на брегот на реката Вера, која во самата општина е позната како Вебих.
Фајлсдорф се наоѓа во триаголник помеѓу градовите Хилдбурхаузен на запад, Ајсфелд на исток и Бад Родах на југ..
Општината се граничи со сојузната покраина Баварија.
Општински единици
Општината Фајлсдорф е составена од следниве единици:
Фајлсдорф, заедно со Клостер Фајлсдорф и Шакендорф, создава една целина од околу 1.800 жители.
Кросненски Округ (Лубушко Војводство)
Кросненски Округ (powiat krośnieński) — округ во Лубушкото Војводство, западна Полска. Созаден е на 1 јануари 1999 г. со управната реформа од претходната година. Седиште на округот е градот Кросно Оджањске, сместен на 30 км западно од Желона Гура и 79 км јужно од Гожув Вјелкополски. Единствениот друг град е Губин кој лежи на германската граница, 28 км западно од Кросно Оджањске.
Округот зафаќа површина од и во 2019 г. броел 55.018 жители. Од нив, во Губин живееле 16.619, во Кросно Оджањске имало 11.319, а 27.080 лица живееле по селата.
Соседни места
Кросненскиот Округ се граничи со Слубичкиот на северозапад, Суленќинскиот на север, Швјебоѓинскиот на североисток, Желоногурскиот на исток и Жарскиот на југ. На запад се граничи со Германија (округот Шпре-Ниса).
Административна поделба
Округот се дели на седум општини од кои една е градска, една градско-селска и пет се селски. Тука се наведени надолно по бројот на жители во 2019 г.
Река
Река е голем природен воден пат. Реките често водат до поголеми водни маси како на пример, до океан, или пак, езеро. Реката се состои од повеќе основни делови, почнувајќи од извори, изворишта, и врутоци, што се влеваат во главниот тек. Постојат и помали реки кои се влеваат во реката и кои се викаат притоки. Водата тече по речно корито, со дно наречено речно дно, помеѓу два речни брега. Крајниот дел на реката најчесто се нарекува устие, и реката обично се проширува на крајот и формира делта или естуар.
Долно Врачанско Езеро
Езерото се наоѓа превојот помеѓу Голема (2.582 метри) и Мала Враца (2.536 метри) на надморска височина од 2.180 метри.
Река
Реката како мотив во уметноста и популарната култура
Постојат бројни примери на реката како тема во уметноста и во популарната култура.
Долно Врачанско Езеро
Местоположба и одлики
Заедно со Горното Врачанско Езеро ги сочинуваат Врачанските Езера. И ова езеро како Горното било безимено, но Душко Кривокапиќ го нарекол Долно, бидејќи се наоѓа на пониска надморска висина.
Се наоѓа на 2.170 метри надморска висина. Езерото лежи во длабодолинка, односно мал но длабок цирк, на североисточната страна на Белокаменскиот Гребен, непосредно под самиот врв Мала Враца. Басенот му е тркалест со изразито карпесто-каменесто дно, со пречник од 25 метри и со длабочина од нешто повеќе од еден метар. Според податоците на македонскиот географ Александар Стојмилов, Долното Врачанско Езеро зафаќа површина од 625 м2 со должина и широчина од 25 метри, 75 метри должина на брегот и најголема длабочина од 0,50 метри.
Всушност точната длабочина на Долното Врачанско Езеро изнесува нешто повеќе од 2,50 метри и претставува едно од подлабоките езера на Шар Планина. Исклучително големата длабочина се должи на длабочината на циркот во кој е насобрана водата која дотекува и истекува од потокот Тиха Вода. Непосредно веднаш на запад постои уште еден длабок цирк (вдлабнатина) која што е сува бидејќи во неа не дотекува вода. Податоците во научната литература, се однесуваат всушност на блиската и соседна локва оддалечена на 50 метри, која е погрешно идентификувана како Долно Врачанско Езеро, а самото ова езеро е исто така погрешно именувано како Горно.
Се одликува со многу бистра и извонредно студена вода која што поради исклучиво тревнатите брегови и непосредна околина, како и каменото дно и самата длабочина на езерото му дава многу убава и привлечна темнозелена и синкава боја, поради туристичко-промотивни цели тоа може да се именува и како Смарагдно Езеро. Водата ја добива преку влевање на мал слап (водопад) од истекот од горното езеро и се одлива исто така преку истек кој како поток под името Тиха Вода тече во долот помеѓу врвовите Голема и Мала Враца и како лева изворишна челенка се влева во реката Маздрача. Дотекувањето и истекувањето на водата, големата длабочина и близината на силните извори прават езерото да има исклучително студена вода. Блиску под езерото се наоѓа бачило, чиј добиток често се напојува од езерските води.
Невестулка
Невестулка или мала лисица — животно од от куна (Mustela) на то куни (Mustelidae). Ова е најмалото месојадно животно.
За неа
Невестулката не е ценета како ловен дивеч, а нема ни кавлитетно крзно, но како многу опасен штетник заслужува да ѝ се обрне посебно внимание. Во состојба е да ги усмрти речиси сите видови од заштитениот ситен дивеч. И покрај тоа што не е потешка од 100 грама, може да усмрти срна тешка 25 кг. Ако успее да ѝ скокне на вратот и да ги загризе вратните жили, таа лакомо ѝ ја цица крвта и во дива трчаница, не можејќи да се ослободи од неа, срната редовно искрварува и умира.
Изглед
Бојата на крзното ѝ е лисеста, а должината на телото изнесува до 15 см (без опашка).
Размножување
Се пари нередовно - во текот на целата година и не е утврдено дали има едно или две легла. Во едно гнездо може да се најдат од 5-7 млади што се 22-25 дена слепи.
NGC 1044
NGC 1044 — елиптична галаксија во соѕвездието Кит, заведена во Новиот општ каталог на длабоконебесни тела.
Објектот бил предмет и на други истражувања, па освен како NGC 1044 се споменува и како MCG 1-7-23, CGCG 414-38, NPM1G +08.0088.
Откривање
Објектот е откриен на 7 ноември 1784 година од страна на Вилијам Хершел, со помош на рефлекторски телескоп, чијашто леќа имала пречник од 18,7 см.
Податоци од набљудување
Според морфолошката класификација на галаксиите, NGC 1044 е од видот E-S0. Видливиот сјај со голо око изнесува 13,2 m, а оној во рамките на интервалот од минималната до максималната честота 14,4 m, додека површинскиот сјај изнесува 11,8 m/лм2. NGC 1044 има привидни димензии од 0,5' х 0,5'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 2 ч 41 м 6,1 с, а неговата деклинација, односно висината на лакот на тој агол, + 8° 44' 19".
Други поделби
Проучување на NGC 1044 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 10174. Во рамките на атласот на длабокото небо, Уранометрија 2000.00, објектот припаѓа на групата означена со бројот 175; додека во Каталогот на основни ѕвезди (GSC) е групиран под бројот 639. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 1306.
Ајгун Казимова
Ајгун Казимова (Азербејџански: Aygün Kazımova; родена на 26 јануари 1971 година во Баку) е позната азербејџанска поп-пејачка.
Млечен Пат
Млечен Пат (народен назив: Кумова Слама) — спирална галаксија која припаѓа на месната група на галаксии во нашата вселена. Иако Млечниот Пат е само една од милијардата галаксии кои постојат во познатиот универзум, галаксијата е од особено значење на човештвото ако матична на нашиот Сончев Систем.
Поимот „Млечен“ потекнува од лелеавата бела светлика која се простира над Земјината атмосфера, видлива од Земјата. Светлината е создадена од сјајот на сите ѕвезди во оваа галаксија, која е најсветла во делот каде што е соѕвездието – Стрелец, кон Галактичкото Средиште.
Главниот диск на галаксијата е широк меѓу 80.000 и 100.000 светлосни години во пречник, и околу 1000 светлосни години во дебелина. Се претпоставува дека галаксијата Млечен Пат содржи меѓу 200 и 400 милијарда ѕвезди. Во средината на „Млечниот Пат“ има супермасивна црна дупка која што се вика „Стрелец А*“.
Старост
Староста на галаксијата се претпоставува дека е 13,6 милијарда години, или врсник на нашата вселена. Овие бројки се засноваат врз истражувања во 2004, кои ги спроведе тим на реномирани астрономи.
Местото на нашето Сонце
Сонцето, а со тоа и Земјата и Сончевиот Систем, се наоѓа во близината на надворешниот крак наречен Орионов Крак, на оддалеченост од 7,94 ±0,42 парсеци од Галактичкото Средиште. Далечината меѓу Орионовиот и Персеевиот Крак која е следна изнесува 6.500 светлосни години.
На Сонцето му се потребни меѓу 225-250 милиони години да заврши една обиколка околу галактичкото јадро. Орбиталната брзина на сончевиот Систем е околу.
Иднината на Млечниот Пат
Најновите истражувања покажуваат дека галаксијата Андромеда се приближува до галаксијата Млечен Пат со брзина од 300 км/с. Според ова истражување двете галаксии ќе се судрат за отприлика 3-4 милијарда години. Доколку ова се случи се претпоставува дека нашето Сонце и другите ѕвезди нема да се судрат меѓусебно, туку ќе се спојат за да формираат елиптична галаксија чие формирање ќе трае околу милијарда години.
Народни верувања во Македонија
Летно време, по средината на целото небо се гледа белузлавата лента на нашата галаксија Млечен Пат. Кај народот таа лента има две имиња: Кумова Слама и Попова Слама, од кои второто најверојатно е постаро народно име. Според преданијата, на небото е отсликана кражбата на слама на некој поп (или кум) од кумашинот.
Кирил I (охридски архиепископ)
Кирил  бил православен свештеник и охридски архиепископ во период во 1759 до 1762 година.
Герен (Алтенбург)
Герен (Göhren) — општина во округот Алтенбург, во Тирингија, Германија.
Фискална политика
Во економијата и политичката наука, фискалната политика е употреба на збирка на државни приходи (оданочување) и расходи(потрошувачка) за да влијаат на економијата  Двете главни инструменти на фискалната политика се промени во нивото и составот на оданочување и државна потрошувачка во различни сектори. Овие промени може да влијаат на следните макроекономски промени во една економија :
Фискалната политика се однесува на употребата на државниот буџет да влијае врз економската активност.
Типови на фискалната политика
Трите главни типови на фискалната политика се:
Меѓутоа, овие дефиниции може да се грешни бидејќи иако нема воопшто промени во потрошувачка или даночни закони, циклични флуктуации на економијата предизвикуваат циклични флуктуации на даночни приходи и некои типови на државна потрошувачка, променувајќи ја дефицитната ситуација; овие не се сметаат за политички промени. Затоа, за намера на горе- споменатите дефиниции, "државна потрошувачка" и "даночен приход" обично се заменуваат со "цикличка  прилагодена државна потрошувачка" and "цикличен прилагоден даночен приход’". Така, на пример, државниот буџет кој е урамнотежен во текот на деловниот циклус се смета дека претставува тип на неутрална фискална политика.
Методи на финансирање
Државите трошат пари на различни нешта, од војни и полициски служби до служби за образование и за здравствена заштита, како и исплатакако што се социјалните бенефиции. Овој трошок може да се финансира на различни начини:
Позајмување
A fiscal deficit is often funded by issuing обврзници, like благајнички записи or конзоли and хартии од вредност. These pay interest, either for a fixed period or indefinitely. If the interest and capital requirements are too large, a nation may да доцни со плаќање на своите долгови, обично на странски позајмувачи. Јавниот долг или позајмувањето се однесува на позајмување на државата од јавноста.
Трошење на претходен суфицит
Фискалниот суфицит обично се чува за идна употреба и може да се инвестира или на домашна валута или каков било финансиски инструмент којшто подоцна може да се заменува кога ќе има потреба од средства; дополнителен долг не е потребен. За да се случи ова, за маргиналната склоност да штеди треба да биде целосна позитивна.
Економски ефекти на фискалната политика
Државите ја користат фискалната политика за да влијаат врз нивото на агрегатна побарувачка во економијата, во напорот да постигнат економски цели на стабилност на цена, целосна вработеност и економски раст. Кејнзовата економија предлага дека зголемување на државната потрошувачка и намалување на даночната стапка се најдобрите начини да се поттикнува агрегатната побарувачка, и намалување на потрошувачката& зголемување на даноци откако економскиот бум ќе почне. Кејнезијци се залагаат ова постапка да се користи за време на рецесија или ниска економска активност како важна алатка за изградба на системот за јак економски раст и работа за целосно вработување. Теоретски, произлезениот дефицит би бил платен од една развиена економија за време на следниот бум; ова беше размислување зад New Deal (Нов договор.
Државите може да користат буџетски суфицит за да направат две работи: да го забаваат  темпото на јакиот економски раст, и да се стабилизираат цените кога инфлацијата е многу голема. Кејнзовата теорија претпоставува дека отстранувањето на потрошувачката од економијата ќе намали нивоа на агрегатна побарувачка и ќе ја затегне економијата, на тој начин ќе ги стабилизира цените.
Но економистите сè уште дебатираат за делотворноста на фискалниот стимуланс. Расправата се фокусира најмногу на crowding out (истиснување): дали државното позајмување води до повисоки каматни стапки кои можат да го израмнат поттикнувачкото влијание на потрошувачката. Кога државата е во буџетски дефицит, средствата ќе треба да се добијат од позајмувањето(емитување на државни обврзници), прекуморско позајмување или одредување на долгот.Кога државите финансираат дефицит со емитување на државни обврзници, каматните стапки може да се зголемат низ пазарот, затоа што државното позајмување создава поголема побарувачка за кредит во финансиските пазари. Ова предизвикува помала агрегатна побарувачка на добра и услуги, спротивно на целта на фискалниот стимуланс. Неокласичните економисти обично придаваат поголемо внимание на crowding out (истиснување) додека Кејнезијци тврдат дека фискалната политика може уште да биде делотворна особено во стапка за ликвидност, тие тврдат дека crowding out (истиснувањето) е минимално.l.
Некои класични и неокласични економисти тврдат дека crowding out (истиснување) целосно одбива каков било фискален стимуланс: ова е познато како Treasury View, кое Кејнезовата економија го одбива. The Treasury View се однесува на теоретската позиција на класичните економисти во Британското министерство кое се спротивстави на Кејнзовото барање за фискален стимуланс во 1930 г. Истиот општ аргумент е повторен и до денес од некои неокласични економисти.
Други можни проблеми со фискалниот стимуланс го вклучуваат заостатокот меѓу спроведувањето на политиката и забележливи ефекти во економијата, и инфлаторни ефекти водени од зголемената побарувачка. Теоретски, фискалниот стимуланс не предизвикува инфлација кога користи средства кои инаку би биле некорисни. На пример, ако фискалниот стимуланс вработува работник кој во други околности би бил невработен, тогаш нема инфлациски ефект; меѓутоа, ако стимулансот вработува работник кој во други услови би имал работа, стимулансот ја зголемува работничката побарувачка додека работничката понуда останува непроменлива, водејќи до инфлација на плата и поради тоа има инфлација на цени.
Фискална лудачка кошула
Концептот на фискална „лудачка кошула“ е општа економска основа која предлага строго ограничување на државна потрошувачка и позајмување на јавен сектор, да се ограничи или уредува буџетскиот дефицит за еден временски период. Веројатно поимот потекнува од изразот „strait-jacket“ (облека што строго ограничува, стегнува или спречува). Одделни созјузни држави во САД имаат различни начини на самонаметнати фискални лудачки кошули.
Маја Видмар
За нејзината стихозбирка Prisotnost (Presence) освоила награда Jenko Award во 2005 година и наградата на Prešeren Foundation Award во 2006 година.
Луковец (Севница)
Луковец (словенечки: Lukovec) — населба во Општина Севница во централна Словенија. Областа е дел од историскиот регион Долењска. Населбата сега е вклучена во Посавскиот статистички регион.
Христо Аргиров
Христо Аргиров познат како Чаушот (, Чичигаз,, Егејска Македонија - , , Бугарија) — македонски револуционер, деец на Македонскиот комитет, воденски војвода на Внатрешната македонско-одринска револуционерна организација.
Животопис
Чаушот е роден е во 1884 година во ениџевардарското село Чичигаз. Влегол во ВМОРО и станал комита на Апостол војвода. Подоцна бил назначен за самостоен војвода на чета во Воденско и Ениџевардарско. Летото 1904 година Апостол војвода и Христо Аргиров, со чета која била составена претежно од Власи, организирале напад над патријаршисти меѓу градовите Гевгелија, Ениџе Вардар и Воден, па и дури го заплашиле и Негуш.
Клетници (филм од 1952)
„Клетници“ (француски: Les Misérables) — филм на режисерот Луис Мајлстоун (Lewis Milestone) од 1952 година, по сценариото на Ричард Марфи (Richard Murphy), засновано врз истоимениот роман на Виктор Иго. Главните улоги ги играат: Мајкл Рени (Michael Rennie), Роберт Њутон (Robert Newton), Силвија Сидни (Sylvia Sidney) и Едмунд Гвен (Edmund Gwenn).
Синопсис
Жан Ваљеан, кој е жртва на неправда, упорно го прогонува инспекторот Етјен. Најпосле, Ваљеан доживува трошка човечка сомилост од љубезниот бискуп Курбе, кој му помага да го надвладее немирното минато. Но него сè уште го прогонува минатото така што неколку години подоцна непопустливиот Жавер повторно ја пронаоѓа својата мета...
Бергамо
Бергамо (Bèrghem   [Bɛrɡɛm]   ( слушај ) ; од прагерманските елементи * berg + * heim, „планинскиот дом“  ) е град во алпскиот регион Ломбардија во северна Италија , околу 40 километри североисточно од Милано, и околу 30 километри од Швајцарија и 70 километри од алпските езера Комо и Исео  (43 милји) од Гарда и Маџоре. Алпите на Бергамо ( Alpi Orobie ) започнуваат веднаш северно од градот.
Со население од околу 120.000 жители,  Бергамо е четвртиот по големина град во Ломбардија. Бергамо е седиште на провинцијата Бергамо. Митрополитанската област Бергамо се протега надвор од административните градски граници, опфаќајќи густо урбанизирана област со малку помалку од 500.000 жители. Митрополитот Бергамо е дел од пошироката метрополитенска област Милан, каде што живеат над 8 милиони луѓе.
Градот Бергамо е составен од старомодно јадро, познато како Чита Алта ("Горен град"), сместено во системот на ридови, и современото проширување во рамнините подолу. Горниот град е опкружен со масивни венециски дефанзивни системи кои се светско наследство на УНЕСКО од 9 јули 2017 година.
ФК Јанг Бојс
Бернер Шпорт Клуб Јанг Бојс или ФК Јанг Бојс е швајцарски професионален фудбалски клуб од главниот град, Берн. Клубот е основан во 1898 година и се натпреварува во највисокото ниво на швајцарскиот клупски фудбал, Швајцарска Супер лига. Тие се моментални шампиони на Швајцарија, откако триумфирале во сезоната 2017-2018 освојувајќи ја титулата првпат по 32 години чекање.
Со 12 наслови во швајцарското првенство Јанг Бојс е на делба на четвртото место по успешност со ист број на титули со Цирих а зад Грасхопер, Базел и Сервет. Освен тоа тие имаат и 6 наслови во Купот на Швајцарија. Јанг Бојс исто така е еден од најуспешните швајцарски клубови и во европските натпреварувања, а најголемиот успех им е полуфиналето во Европскиот куп во сезоната 1958-59, каде биле поразени од францускиот претставник Ремс.
Од 2005, Јанг Бојс ги игра својте домашни натпревари на Стад де Свис кој има капацитет од 32.000 места, а изграден е на местото на некогашниот стадион Ванкфорд.
Бои и амблеми
Официјалните бои на клубот се црна и жолта.
Титули
1902-03, 1908-09, 1909-10, 1910-11, 1919-20, 1928-29, 1956-57, 1957-58, 1958-59, 1959-60, 1985-86, 2017-18, 2018-19, 20219/20, 2020/21, 2022/23. 1929-30, 1944-45, 1952-53, 1957-58, 1976-77, 1986-87, 2019/20, 2022/23 1976.
Заксенбрун
Заксенбрун (Sachsenbrunn) — село и поранешна општина во округот Хилдбургхаузен, во сојузната покраина Тирингија, Германија. Од 1 јануари 2019 година претставува дел од градот Ајсфелд.
NGC 2964
NGC 2964 — спирална галаксија во соѕвездието Лав, заведена во Новиот општ каталог на длабоконебесни тела.
Објектот бил предмет и на други истражувања, па освен како NGC 2964 се споменува и како UGC 5183, MCG 5-23-27, CGCG 152-56, IRAS 09399+3204, KUG 0939+320, KCPG 210A.
Откривање
Објектот е откриен на 7 декември 1785 година од страна на Вилијам Хершел, со помош на рефлекторски телескоп, чијашто леќа имала пречник од 18,7 см.